Berre: – Har jo tenkt litt over at det ikke er alle som takler overgangen
– Jeg har jo tenkt litt over at det ikke er alle som takler overgangen like bra. Men det gjelder å ikke ta sorgene på forskudd. Jeg satser på at det kommer til å gå bra, sier Morten Berre til VG. Søndag kveld spilte han sin siste kamp hjemmekamp for Vålerenga, i sin 13. sesong for klubben. Han innehar fire prestisjefulle Vålerenga-rekorder: Flest obligatoriske kamper (385), flest scoringer (78), flest europacupkamper (21, likt med Freddy Dos Santos), og flest VIF-kamper på toppnivå (298). 40-åringen har også scoret i 20 Tippeliga-sesonger på rad – hvert eneste år «jomfrumålet» i 1996. TØFT ETTER FOTBALLKARRIEREN: «Alkoholiker. Narkoman. Sexavhengig.»Men i det siste har det gått lengre mellom kampene og scoringene. Hans eneste denne sesongen kom mot Mjøndalen den 16. mai. Og han hadde ikke spilt siden den 1. august da han søndag kveld ble kastet inn som midtbaneanker med 25 minutter igjen å spille – på grunn av en skadet Christian Grindheim. – Jeg har selvfølgelig lyst til å fortsette, det kribler jo fortsatt i bena. Jeg håpet i det lengste at jeg kunne fortsette, men jeg tredoblet vel spilletiden min i dag, og det sier jo litt, så jeg har sett dette komme, sier Berre. KOMMENTAR: Lundekvam er skrekkeksempelet Han er allerede i diskusjoner med Vålerenga om å forlenge karrieren i klubben – men hva slags rolle det blir, er usikkert. – Det blir annerledes, det er sikkert. Jeg driver og snakker litt med Vålerenga, vi er i dialog om en videre rolle i klubben. Jeg må jo omskolere meg på en eller annen måte, men jeg satser på at det går greit. – Hva slags rolle blir det? Trener? – Det er det, da... Jeg må nok en tur i den berømte tenkeboksen for å finne ut av det.Når han blir bedt om å trekke frem høydepunktene i Vålerenga-karrieren, er han ikke i tvil: Seriegullet i 2005 på førsteplass, cupgullet i 2008 på andreplass, og «noen medaljer hvor vi har spilt feiende flott fotball» på tredjeplass. Målet han husker best, er det lekre langskuddet hjemme mot Brann i 2007. – Det målet som skiller seg ut, er ikke så vanskelig å plukke ut, for det var én gang jeg klarte å skyte med skikkelig trøkk, hjemme mot Brann. I og med at skjer så sjeldent så husker jeg det godt, sier «Dukkopp-Berre», som er mest kjent for målsnikscoringer fremfor spektakulære langskudd. Kjetil Rekdal er full av beundring overfor den avtroppende målkongen, som legger opp med 13 landslagsminutter på CVen, en vårkveld mot Irland i 2001. – Han har hatt en fantastisk karriere. Jeg er stolt over å ha trent Morten Berre. Han har vært pålitelig, lojal og intelligent. En pådriver for at gruppen skal utvikle seg, og en fornøyelse å ha på treningsfeltet og stort sett på banen også. Bare gode ord å fortelle om ham, sier Vålerenga-treneren. Til tross for at Berre har fått minimalt med spilletid denne sesongen, understreker Rekdal viktigheten av å ha en så rutinert spiller i troppen. – Han er utrolig viktig fordi han er ekstremt proff. På treningsfeltet vinner laget hans oftere enn de andre. Han drar med seg lagkameratene sine, gir gode råd og er et forbilde. WÆHLERS HØGMO-STIKK: Føler seg aldersdiskriminert Han bekrefter at klubben ønsker å ha med seg Berre videre. – Vi har snakket om det. Det vil vi svært gjerne. Det er tøffe tak i dagens fotballbransje med økonomi og så videre, så vi må finne en plass til Morten hvor han kan utnyttes best mulig, og i tillegg ha økonomi og nok arbeid til ham. Vi gjør alt vi kan for å beholde Morten Berre, det vet han. Det har vært diskusjoner rundt det, så får vi se hva vi ender opp med.Det var ikke bare fra Vålerenga-hold Berre fikk fine ord søndag kveld. Skryten kom også fra Odd. – En fantastisk type. Han har jo vært med helt siden jeg ble født omtrent. En veldig hyggelig type både på og utenfor banen, fair spiller som alltid gir alt. Han fortjener all ære. Jeg sto bare og så på hyllesten han fikk, det var vel fortjent, sier Håvard Storbæk, som utlignet for Odd på frispark fem minutter før slutt. Dag-Eilev Fagermo hadde også noen hyggelige ord på lager. – Det er fantastisk for Tippeligaen å ha hatt spillere som Berre, Frode Johnsen, Daniel Berg Hestad og Mikael Dorsin i mange år. De hedersfolk og gode i tillegg. Man kunne se på avslutningen han fikk her at klubben er glad i ham, og det fortjener han. Selv om han tok farvel med Ullevaal søndag kveld, kan Berre fortsatt få én siste kamp for Vålerenga. – Kjetil (Rekdal) har i hvert fall lovet meg en plass i stallen i den kampen også, sier ringreven.
Etter scoring i 20 Tippeliga-sesonger på rad, gjør Morten Berre (40) seg klar for livet etter fotballspillertilværelsen. Trolig blir han værende i Vålerenga.